पश्चिम बंगाल में कट मनी यानी काम के बदले पैसे लेने के मामले में टीएमसी सवालों में हैं. टीएमसी नेताओं और कार्यकर्ताओं की उगाही पर बवाल जारी है. आज लोकसभा में शून्यकाल के दौरान कट मनी के मुद्दे पर हंगामा हुआ. बीजेपी सांसद लॉकेट चटर्जी ने कल ममता बनर्जी पर भ्रष्टाचार का आरोप लगाया था. आज टीएमसी सांसद सुदीप बंदोपाध्याय ने बीजेपी सांसद के इस बयान को संसद की कार्यवाही से हटाने की मांग की. इस पर बीजेपी और टीएमसी सांसदों में नोकझोंक हो गई. हंगामे को देख स्पीकर ने कहा कि इस सदन को बंगाल विधानसभा बनाने की कोशिश मत कीजिए. स्पीकर ने रिकॉर्ड देखकर फैसला लेने का भरोसा दिया.
hin_Deva